stanford-oval/wikipedia huggingface dataset:
อำเภอห้างฉัตร
ประวัติ

ห้างฉัตร เป็นอำเภอที่มีความเจริญตั้งแต่อดีตจนถึงปัจจุบัน มีตำนานเล่าว่า เมื่อพระนางจามเทวีเสด็จมาสร้างวัดพระธาตุลำปางหลวง ได้ใช้เส้นทางห้างฉัตรเป็นทางติดต่อ เมื่อเดินทางถึงห้วยแม่ตาลได้หยุดพักพลที่นี้ บรรดาชาวเมืองจึงตกแต่งที่ประดับด้วยราชวัตรฉัตรอันงดงาม ภายหลังที่แห่งนั้นได้เป็นเมืองขึ้นมา จึงเรียกว่าเมืองนั้นว่า เมืองห้างฉัตร แต่ต่อมาชาวบ้านออกเสียงเพี้ยนเป็น "หางสัตว์" เมื่อตั้งเป็นอำเภอจึงเรียกว่า อำเภอหางสัตว์ จนกระทั่งในปี พ.ศ. 2483 ทางราชการจึงประกาศเปลี่ยนนามอำเภอนี้เป็น อำเภอห้างฉัตร เพื่อให้ถูกต้องตามความหมายเดิม
วันที่ 27 กรกฎาคม พ.ศ. 2445 แยกพื้นที่แคว้นหางสัตว์ แคว้นบันเง้า แคว้นยางคก แคว้นแม่ปุ้ม แคว้นแม่สัน แคว้นเมืองยาว แคว้นป่าไค้ และแคว้นหนองโหล่ม ของแขวงเวียงเหนือ เมืองนครลำปาง มาจัดตั้งเป็น แขวงหางสัตว์ ตั้งที่ว่าการแขวงที่บ้านหางสัตว์
วันที่ 1 สิงหาคม พ.ศ. 2452 ทำถนนแต่ฝั่งตะวันออกห้วยแม่ตาล อำเภอหางสัตว์ ถึงบ้านเง้าตึงต่อเขตอำเภอเมือง เมืองนครลำปาง
วันที่ 10 ตุลาคม พ.ศ. 2452 สร้างที่ว่าการอำเภอหางสัตว์ ขึ้นในท้องที่อำเภอหางสัตว์ เมืองนครลำปาง
วันที่ 9 มกราคม พ.ศ. 2481 เปลี่ยนแปลงเขตตำบลและอำเภอในจังหวัดลำปาง (1,2,3)
(1) ยุบตำบลปันง้าว และโอนพื้นที่หมู่ 1,2,3,4,5,9 (ในขณะนั้น) ของตำบลปันง้าว ไปขึ้นกับตำบลหางสัตว์ และโอนพื้นที่หมู่ 6,7,8 (ในขณะนั้น) ของตำบลปันง้าว ไปขึ้นกับตำบลปงยางคก
(2) ยุบตำบลแม่สัน และโอนพื้นที่หมู่ 1 (ในขณะนั้น) ของตำบลแม่สัน ไปขึ้นกับตำบลหางสัตว์ และโอนพื้นที่หมู่ 2,3,4,5 (ในขณะนั้น) ของตำบลแม่สัน ไปขึ้นกับตำบลเมืองยาว
(3) ยุบตำบลบ้านอ้อ รวมกับตำบลหนองหลุ่ม (ตำบลหนองหล่ม) ขนานนามว่า ตำบลหนองหลุ่ม
วันที่ 30 เมษายน พ.ศ. 2483 เปลี่ยนแปลงชื่อตำบลหางสัตว์ เป็น ตำบลห้างฉัตร และอำเภอหางสัตว์ จังหวัดลำปาง เป็น อำเภอห้างฉัตร
วันที่ 15 ตุลาคม พ.ศ. 2499 จัดตั้งสุขาภิบาลห้างฉัตร ในท้องที่บางส่วนของตำบลห้างฉัตร
วันที่ 1 มีนาคม พ.ศ. 2501 จัดตั้งองค์การบริหารส่วนตำบลปงยางคก อำเภอห้างฉัตร
วันที่ 15 สิงหาคม พ.ศ. 2504 ตั้งตำบลเวียงตาล แยกออกจากตำบลห้างฉัตร
วันที่ 5 ธันวาคม พ.ศ. 2504 โอนพื้นที่หมู่ 1 (ในขณะนั้น) ของตำบลเวียงตาล ไปตั้งเป็นหมู่ 1 ของตำบลห้างฉัตร
วันที่ 17 เมษายน พ.ศ. 2505 ตั้งตำบลวอแก้ว แยกออกจากตำบลหนองหล่ม และตั้งตำบลแม่สัน แยกออกจกาตำบลเมืองยาว
วันที่ 25 พฤษภาคม พ.ศ. 2542 ยกฐานะจากสุขาภิบาลห้างฉัตร เป็นเทศบาลตำบลห้างฉัตร ด้วยผลของกฎหมาย
วันที่ 8 กันยายน พ.ศ. 2563 จัดตั้งองค์การบริหารส่วนตำบลเวียงตาล ขึ้นเป็นเทศบาลตำบลเวียงตาล
การแบ่งเขตการปกครอง > การปกครองส่วนภูมิภาค

อำเภอห้างฉัตรแบ่งพื้นที่การปกครองออกเป็น 7 ตำบล 63 หมู่บ้าน ได้แก่
| ที่ | ชื่อตำบล | ตัวเมือง | อักษรโรมัน | จำนวนหมู่บ้าน | จำนวนครัวเรือน | จำนวนประชากร |
| --- | --- | --- | --- | --- | --- | --- |
| 1. | ห้างฉัตร |  | Hang Chat | 9 | 3,896 | 9,952 |
| 2. | หนองหล่ม |  | Nong Lom | 9 | 1,832 | 5,127 |
| 3. | เมืองยาว |  | Mueang Yao | 15 | 2,740 | 8,160 |
| 4. | ปงยางคก |  | Pong Yang Khok | 13 | 3,645 | 9,443 |
| 5. | เวียงตาล |  | Wiang Tan | 11 | 3,089 | 8,771 |
| 6. | แม่สัน |  | Mae San | 9 | 1,571 | 4,596 |
| 7. | วอแก้ว |  | Wo Kaeo | 7 | 1,492 | 4,319 |
การแบ่งเขตการปกครอง > การปกครองส่วนท้องถิ่น

ท้องที่อำเภอห้างฉัตรประกอบด้วยองค์กรปกครองส่วนท้องถิ่น 8 แห่ง ได้แก่
เทศบาลตำบลห้างฉัตร ครอบคลุมพื้นที่บางส่วนของตำบลห้างฉัตร
เทศบาลตำบลห้างฉัตรแม่ตาล ครอบคลุมพื้นที่ตำบลห้างฉัตร (เฉพาะนอกเขตเทศบาลตำบลห้างฉัตร)
เทศบาลตำบลปงยางคก ครอบคลุมพื้นที่ตำบลปงยางคกทั้งตำบล
เทศบาลตำบลเมืองยาว ครอบคลุมพื้นที่ตำบลเมืองยาวทั้งตำบล
เทศบาลตำบลเวียงตาล ครอบคลุมพื้นที่ตำบลเวียงตาลทั้งตำบล
องค์การบริหารส่วนตำบลหนองหล่ม ครอบคลุมพื้นที่ตำบลหนองหล่มทั้งตำบล
องค์การบริหารส่วนตำบลแม่สัน ครอบคลุมพื้นที่ตำบลแม่สันทั้งตำบล
องค์การบริหารส่วนตำบลวอแก้ว ครอบคลุมพื้นที่ตำบลวอแก้วทั้งตำบล
สถานที่สำคัญ

ศูนย์อนุรักษ์ช้างไทย ย้ายมาจากศูนย์ฝึกลูกช้างบ้านปางหละ อำเภองาว แต่ปัจจุบันได้ย้ายมาอยู่อาณาบริเวณสวนป่าทุ่งเกวียน และเป็นที่ตั้งของสถาบันคชบาลแห่งชาติและโรงพยาบาลช้าง ศูนย์อนุรักษ์ช้างไทยเป็นสถานที่ฝึกฝนช้างให้มีความสามารถเหมือนมนุษย์ เช่น สามารถเล่นดนตรี กีฬา วาดรูปได้ อีกทั้งยังได้มีการแสดงโชว์ความสามารถของช้าง เป็นที่ประทับใจของชาวต่างชาติที่มาเยี่ยมชมเป็นอันมาก
ตลาดทุ่งเกวียน เป็นตลาดสินค้าพื้นเมือง มีสินค้าพื้นเมืองในท้องถิ่นทั้งอำเภอห้างฉัตรและต่างถิ่นในภาคเหนือมาวางขาย ไม่ว่าจะเป็นของกิน ของใช้ เสื้อผ้า ของฝากของที่ระลึกต่าง ๆ อดีตตลาดทุ่งเกวียนเป็นตลาดค้าขายของป่าหรือสัตว์ป่า แต่ปัจจุบันได้วางขายสินค้าหนึ่งตำบลหนึ่งผลิตภัณฑ์ของจังหวัดลำปางไว้ทุกชนิด
สถานีรถไฟห้างฉัตร เป็นสถานีรถไฟชั้น 3 ของการรถไฟแห่งประเทศไทย ตั้งอยู่ในเขตตำบลห้างฉัตร
อุทยานแห่งชาติดอยขุนตาล
อุโมงค์ขุนตาน
สวนป่าทุ่งเกวียน
วัดปงยางคก
มหาวิทยาลัยธรรมศาสตร์ ศูนย์ลำปาง
แหล่งข้อมูลอื่น

อำเภอห้างฉัตร เก็บถาวร 2008-06-08 ที่ เวย์แบ็กแมชชีน
อำเภอแม่ทะ

ระวังสับสนกับ อำเภอแม่ทา
| อำเภอแม่ทะ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mae Tha
สถานีรถไฟแม่ทะ
คำขวัญ: ลำน้ำจางหล่อเลี้ยงเศรษฐกิจ พุทธรูปศักดิ์สิทธิ์พระไม้แก่นจันทน์ สินแร่สำคัญถ่านหินดินขาว อาชีพยืนยาวไม้แกะสลัก แหล่งประจักษ์ธรรมถ้ำพระสบาย
แผนที่จังหวัดลำปาง เน้นอำเภอแม่ทะ
พิกัด: 18°8′6″N 99°30′48″E﻿ / ﻿18.13500°N 99.51333°E﻿ / 18.13500; 99.51333
ประเทศ:  ไทย
จังหวัด: ลำปาง
พื้นที่
 • ทั้งหมด: 810.54 ตร.กม. (312.95 ตร.ไมล์)
ประชากร (2564)
 • ทั้งหมด: 56,463 คน
 • ความหนาแน่น: 69.66 คน/ตร.กม. (180.4 คน/ตร.ไมล์)
รหัสไปรษณีย์ : 52150
รหัสภูมิศาสตร์: 5210
ที่ตั้งที่ว่าการ: ที่ว่าการอำเภอแม่ทะ ถนนลำปาง-แม่ทะ ตำบลนาครัว อำเภอแม่ทะ จังหวัดลำปาง 52150
 ส่วนหนึ่งของสารานุกรมประเทศไทย
แม่ทะ (ไทยถิ่นเหนือ: ) เป็นอำเภอในจังหวัดลำปาง เป็น 1 ใน 4 อำเภอของจังหวัดลำปางที่มีทางรถไฟสายเหนือตัดผ่าน โดยมีสถานีในพื้นที่อำเภอ 2 สถานี ได้แก่ สถานีรถไฟศาลาผาลาด และสถานีรถไฟแม่ทะ
สถานีรถไฟศาลาผาลาดในพื้นที่หมู่ 6 บ้านผาลาด ตำบลแม่ทะ
ที่ตั้งและอาณาเขต

อำเภอแม่ทะมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอเมืองลำปางและอำเภอแม่เมาะ
ทิศตะวันออก ติดต่อกับอำเภอลอง (จังหวัดแพร่)
ทิศใต้ ติดต่อกับอำเภอวังชิ้น (จังหวัดแพร่) และอำเภอสบปราบ
ทิศตะวันตก ติดต่อกับอำเภอเกาะคา
ประวัติ

อำเภอแม่ทะมีประวัติการก่อตั้งเมื่อประมาณปี พ.ศ. 2450 ที่ว่าการอำเภอแม่ทะเดิมมิได้ตั้งอยู่ ณ ที่ว่าการอำเภอแม่ทะปัจจุบัน แต่ตั้งอยู่ที่บ้านป่าตัน หมู่ที่ 5 ตำบลป่าตัน อยู่ห่างจากที่ว่าการอำเภอในปัจจุบันไปทางทิศใต้ประมาณ 5 กิโลเมตร โดยอาศัยชื่อตำบลเป็นชื่อของอำเภอเรียกว่า "อำเภอป่าตัน" โดยมีการสร้างโรงเรียนขึ้นที่วัดบ้านอ้วนและที่หน้าที่ว่าการอำเภอ และสร้างที่ว่าการอำเภอป่าตัน (ใหม่) ขึ้นในวันที่ 15 พฤษภาคม พ.ศ. 2453
ต่อมาเมื่อปี พ.ศ. 2455 ขุนตันธนารักษ์ นายอำเภอป่าตันสมัยนั้นได้พิจารณาเห็นว่ากรมทางรถไฟแห่งประเทศไทยมีโครงการวางรางรถไฟไปถึงเชียงใหม่ โดยมีเส้นทางผ่านบ้านแม่ทะ หมู่ที่ 1 ตำบลแม่ทะ จึงย้ายที่ว่าการอำเภอไปบริเวณนั้นและเปลี่ยนชื่อจากอำเภอป่าตันเป็น "อำเภอแม่ทะ" ในปี พ.ศ. 2460 ตามชื่อหมู่บ้านซึ่งตั้งอยู่ห่างจากที่ว่าการอำเภอป่าตันเดิมประมาณ 15 กิโลเมตร
และในปี พ.ศ. 2497 ก็ได้ย้ายที่ว่าการอำเภอแม่ทะ จากบ้านแม่ทะ ตำบลแม่ทะ มาตั้งที่บ้านอ้วน ตำบลนาครัว และเปิดใช้ที่ว่าการอำเภอใหม่ตั้งแต่วันที่ 22 กุมภาพันธ์ พ.ศ. 2497 เป็นต้นไป ซึ่งทางราชการได้พิจารณาว่าพื้นที่มีความเป็นศูนย์กลางมากกว่า โดยไม่ได้เปลี่ยนชื่ออำเภอใหม่แต่อย่างใด
วันที่ 29 เมษายน 2460 เปลี่ยนแปลงชื่ออำเภอป่าตัน จังหวัดลำปาง เป็นอำเภอแม่ทะ
วันที่ 21 มกราคม 2476 เปลี่ยนแปลงเขตอำเภอเมืองลำปางกับอำเภอแม่ทะ  จังหวัดลำปาง โดยโอนพื้นที่ของตำบลน้ำโจ้ อำเภอเมืองลำปาง มาขึ้นกับอำเภอแม่ทะ
วันที่ 9 มกราคม 2481 ยุบตำบลนาคต รวมกับพื้นที่ตำบลป่าตัน
วันที่ 26 มกราคม 2500 จัดตั้งสุขาภิบาลป่าตันนาครัว ในท้องที่หมู่บ้านหนามปู่ย่า บ้านอ้วน บ้านหัวฝาย ตำบลนาครัว และท้องที่หมู่บ้านนาคต บ้านแพะ บ้านปง บ้านสมทะ บ้านป่าตันเหนือ บ้านป่าตันใต้ ตำบลป่าตัน
วันที่ 28 มีนาคม 2521 ตั้งตำบลสบป้าด แยกออกจากตำบลหัวเสือ
วันที่ 21 ตุลาคม 2531 ตั้งตำบลวังเงิน แยกออกจากตำบลดอนไฟ
วันที่ 15 กันยายน 2532 ตั้งตำบลสันดอนแก้ว แยกออกจากตำบลบ้านบอม และตำบลบ้านกิ่ว
วันที่ 31 ธันวาคม 2532 เปลี่ยนแปลงเขตอำเภอแม่ทะกับอำเภอแม่เมาะ จังหวัดลำปาง โดยโอนพื้นที่ของตำบลสบป้าด อำเภอแม่ทะ ไปขึ้นกับอำเภอแม่เมาะ
วันที่ 25 พฤษภาคม 2542 ยกฐานะสุขาภิบาลป่าตันนาครัว เป็นเทศบาลตำบลป่าตันนาครัว ด้วยผลของกฎหมาย
วันที่ 12 กันยายน 2546 เปลี่ยนแปลงชื่อหมู่ที่ 8 บ้านน้ำโทก–หัวดง ตำบลแม่ทะ เป็นหมู่ที่ 8 "บ้านแม่ทะหลวง" และเปลี่ยนแปลงชื่อหมู่ที่ 9 บ้านแม่ทะ ตำบลแม่ทะ เป็นหมู่ที่ 9 "บ้านแม่ทะม่วงคำ"
วันที่ 9 กรกฎาคม 2547 ยุบองค์การบริหารส่วนตำบลป่าตัน รวมเข้ากับเทศบาลตำบลป่าตันนาครัว
วันที่ 21 มีนาคม 2549 แยกพื้นที่หมู่ 2 บ้านท่าแหน ตำบลแม่ทะ ตั้งเป็นหมู่บ้านใหม่ หมู่ 10 บ้านท่าแหนพัฒนา และแยกพื้นที่หมู่ 3 บ้านนาคต ตำบลป่าตัน ตั้งเป็นหมู่บ้านใหม่ หมู่ 9 บ้านนาคต
วันที่ 20 เมษายน 2550 แยกพื้นที่หมู่ 2 บ้านทุ่งตอน ตำบลวังเงิน ตั้งเป็นหมู่บ้านใหม่ หมู่ 9 บ้านวังเงิน
วันที่ 24 สิงหาคม 2550 เปลี่ยนชื่อองค์การบริหารส่วนตำบลสันดอนแก้ว เป็นองค์การบริหารส่วนตำบลสิริราช และจัดตั้งเป็นเทศบาลตำบลสิริราช
วันที่ 18 กรกฎาคม 2551 จัดตั้งองค์การบริหารส่วนตำบลแม่ทะ เป็นเทศบาลตำบลแม่ทะ จัดตั้งองค์การบริหารส่วนตำบลน้ำโจ้ เป็นเทศบาลตำบลน้ำโจ้
วันที่ 26 กันยายน 2554 ได้แยกพื้นที่บางส่วนของหมู่ที่ 3 บ้านอ้วน, หมู่ที่ 8 บ้านหนามปู่ย่า ตำบลนาครัว ขององค์การบริหารส่วนตำบลนาครัว มารวมกับท้องที่เทศบาลตำบลป่าตันนาครัว และเปลี่ยนแปลงเขตเทศบาลตำบลป่าตันนาครัว
วันที่ 24 กันยายน 2555 จัดตั้งองค์การบริหารส่วนตำบลนาครัว เป็นเทศบาลตำบลนาครัว
วันที่ 12 พฤษภาคม 2559 แยกพื้นที่หมู่ 3 บ้านต๋อ ตำบลน้ำโจ้ ตั้งเป็นหมู่บ้านใหม่ หมู่ 10 บ้านต๋อแก้วพัฒนา
การแบ่งเขตการปกครอง > การปกครองส่วนภูมิภาค

อำเภอแม่ทะแบ่งพื้นที่การปกครองออกเป็น 10 ตําบล 95 หมู่บ้าน ได้แก่
| ที่ | ชื่อตำบล | ตัวเมือง | อักษรโรมัน | จำนวนหมู่บ้าน | จำนวนครัวเรือน | จำนวนประชากร |
| --- | --- | --- | --- | --- | --- | --- |
| 1. | แม่ทะ |  | Mae Tha | 10 | 2,729 | 7,081 |
| 2. | นาครัว |  | Na Khrua | 12 | 3,121 | 10,446 |
| 3. | ป่าตัน |  | Pa Tan | 9 | 2,027 | 6,445 |
| 4. | บ้านกิ่ว |  | Ban Kio | 10 | 1,451 | 4,601 |
| 5. | บ้านบอม |  | Ban Bom | 6 | 900 | 2,729 |
| 6. | น้ำโจ้ |  | Nam Cho | 10 | 3,208 | 10,227 |
| 7. | ดอนไฟ |  | Don Fai | 8 | 1,482 | 4,377 |
| 8. | หัวเสือ |  | Hua Suea | 12 | 2,355 | 6,547 |
| 9. | วังเงิน |  | Wang Ngoen | 9 | 1,269 | 3,832 |
| 10. | สันดอนแก้ว |  | San Don Kaeo | 9 | 1,465 | 4,841 |
การแบ่งเขตการปกครอง > การปกครองส่วนท้องถิ่น

ท้องที่อำเภอแม่ทะประกอบด้วยองค์กรปกครองส่วนท้องถิ่น 10 แห่ง ได้แก่
เทศบาลตำบลป่าตันนาครัว ครอบคลุมพื้นที่ตำบลป่าตันทั้งตำบลและบางส่วนของตำบลนาครัว
เทศบาลตำบลสิริราช ครอบคลุมพื้นที่ตำบลสันดอนแก้วทั้งตำบล
เทศบาลตำบลแม่ทะ ครอบคลุมพื้นที่ตำบลแม่ทะทั้งตำบล
เทศบาลตำบลน้ำโจ้ ครอบคลุมพื้นที่ตำบลน้ำโจ้ทั้งตำบล
เทศบาลตำบลนาครัว ครอบคลุมพื้นที่ตำบลนาครัว (นอกเขตเทศบาลตำบลป่าตันนาครัว)
องค์การบริหารส่วนตำบลบ้านกิ่ว ครอบคลุมพื้นที่ตำบลบ้านกิ่วทั้งตำบล
องค์การบริหารส่วนตำบลบ้านบอม ครอบคลุมพื้นที่ตำบลบ้านบอมทั้งตำบล
องค์การบริหารส่วนตำบลดอนไฟ ครอบคลุมพื้นที่ตำบลดอนไฟทั้งตำบล
องค์การบริหารส่วนตำบลหัวเสือ ครอบคลุมพื้นที่ตำบลหัวเสือทั้งตำบล
องค์การบริหารส่วนตำบลวังเงิน ครอบคลุมพื้นที่ตำบลวังเงินทั้งตำบล
อำเภอเมืองปาน

| อำเภอเมืองปาน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Pan
คำขวัญ: แหล่งต้นน้ำลำธาร อุทยานแจ้ซ้อน บ่อน้ำร้อนลือนาม สามต้นสักใหญ่ ไหว้พระธาตุดอยซาง
แผนที่จังหวัดลำปาง เน้นอำเภอเมืองปาน
พิกัด: 18°46′14″N 99°29′54″E﻿ / ﻿18.77056°N 99.49833°E﻿ / 18.77056; 99.49833
ประเทศ:  ไทย
จังหวัด: ลำปาง
พื้นที่
 • ทั้งหมด: 865.103 ตร.กม. (334.018 ตร.ไมล์)
ประชากร (2564)
 • ทั้งหมด: 32,676 คน
 • ความหนาแน่น: 37.77 คน/ตร.กม. (97.8 คน/ตร.ไมล์)
รหัสไปรษณีย์ : 52240
รหัสภูมิศาสตร์: 5213
ที่ตั้งที่ว่าการ: ที่ว่าการอำเภอเมืองปาน หมู่ที่ 4 ตำบลเมืองปาน อำเภอเมืองปาน จังหวัดลำปาง 52240
 ส่วนหนึ่งของสารานุกรมประเทศไทย
เมืองปาน (ไทยถิ่นเหนือ: ) เป็นอำเภอหนึ่งทางตอนเหนือของจังหวัดลำปาง มีสภาพภูมิศาสตร์เป็นภูเขาและป่าไม้อุดมสมบูรณ์ และเป็นที่ตั้งของที่ทำการอุทยานแห่งชาติแจ้ซ้อน
ที่ตั้งและอาณาเขต

อำเภอเมืองปานตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอดอยสะเก็ด (จังหวัดเชียงใหม่) อำเภอเวียงป่าเป้า (จังหวัดเชียงราย) และอำเภอวังเหนือ
ทิศตะวันออก ติดต่อกับอำเภอแจ้ห่ม
ทิศใต้ ติดต่อกับอำเภอเมืองลำปาง
ทิศตะวันตก ติดต่อกับอำเภอแม่ออนและอำเภอดอยสะเก็ด (จังหวัดเชียงใหม่)
ประวัติ

เมืองปานเป็นชุมชนทางทิศเหนือของเขลางค์นคร เป็นเมืองที่มีความอุดมสมบูรณ์พืชพันธุ์ธัญญาหาร ที่ทุ่งนาเรียกว่า "ทุ่งสามหมวก" หรือ "ทุ่งสามโค้ง" ปัจจุบันโค้งที่หนึ่งตั้งอยู่บริเวณบ้านน้ำจำ หมู่ที่ 3 ตำบลเมืองปาน โค้งที่สองอยู่บริเวณภูเขาดวงตา บ้านแพะ หมู่ที่ 4 ตำบลเมืองปาน และโค้งที่สามอยู่บริเวณพระเจดีย์ม่อนเวียง บ้านทุ่งโป่ง หมู่ที่ 1 ตำบลเมืองปาน ความสมบูรณ์ของทุ่งสามโค้งสามารถใช้เลี้ยงราษฎรได้อย่างเพียงพอ ด้วยเหตุนี้เมืองปานจึงเป็นที่หมายของเมืองอื่น ๆ เช่น พม่าและเงี้ยวที่ต้องการยึดครองเพื่อเป็นแหล่งสะสมเสบียงอาหาร
เมืองปานมีนายบ้านคนหนึ่งไม่ปรากฏชื่อ(แก้ไข)ขุนปานเป็นลูกของพระยาอำพอง น้องชาย(อนุชา)ต่างแม่ของพระยาคำลือ มีศักดิ์เป็นหลานของพระยาคำลือ (จากประวัติราชวงค์วิเชตนคร)เป็นผู้มีความกล้าหาญ เข้มแข็ง อดทน เด็ดเดี่ยว และเสียสละ ได้รวบรวมสมัครพรรคพวกต่อต้านพวกข้าศึกที่บุกรุกเข้ามา ได้รับชัยชนะหลายครั้งจนข้าศึกศัตรูไม่กล้ามารบกวนอีกต่อไป นายบ้านผู้นี้ได้สร้างเครื่องส่งสัญญาณในการแจ้งเหตุแก่หมู่บ้านและเป็นสัญญานัดหมายเพื่อร่วมมือกันต่อสู้ข้าศึกศัตรูโดยกันใช้ทองคำมาหลอมทำเป็น "ปาน" (ลักษณะคล้ายฆ้องใหญ่แต่โหนกที่ตีเล็กกว่า) ชาวบ้านเรียกว่า "ปานคำ" (= ปานทอง) นายบ้านผู้นี้(ขุนปาน)เป็นผู้ทำปานเป็นสัญญาณแจ้งเหตุต่าง ๆ แก่ชาวบ้าน จนได้รับการขนานนามจากชาวเมืองปานว่า (แก้ไข)เจ้าขุนปานจเร "เจ้าพ่อขุนจเรปาน" และเมืองแห่งนี้ได้ชื่อว่า เมืองจเรปาน ต่อมาเรียกเพี้ยนไปเหลือเพียง เมืองปาน
อำเภอเมืองปานแต่เดิมรวมอยู่ในท้องที่อำเภอแจ้ห่ม จังหวัดลำปาง ต่อมาทางกระทรวงมหาดไทยได้พิจารณาเห็นว่าท้องที่อำเภอแจ้ห่มมีอาณาเขตกว้างขวาง มีพลเมืองมาก ท้องที่บางตำบลอยู่ห่างไกลจากอำเภอ เจ้าหน้าที่ออกตรวจตราดูแลทุกข์สุขของราษฎรไม่ทั่วถึง เพื่อประโยชน์ในด้านการปกครองและอำนวยความสะดวกแก่ประชาชนในท้องที่ จึงได้ประกาศแบ่งท้องที่อำเภอแจ้ห่มตั้งเป็น กิ่งอำเภอเมืองปาน ขึ้นเมื่อวันที่ 15 กรกฎาคม พ.ศ. 2524  และยกฐานะเป็น อำเภอเมืองปาน ตามพระราชกฤษฎีกาเมื่อวันที่ 9 พฤษภาคม พ.ศ. 2535
สัญลักษณ์

สัญลักษณ์อำเภอเมืองปาน
การแบ่งเขตการปกครอง > การปกครองส่วนภูมิภาค

อำเภอเมืองปานแบ่งพื้นที่การปกครองออกเป็น 5 ตำบล 56 หมู่บ้าน ได้แก่
| ที่ | ชื่อตำบล | ตัวเมือง | อักษรโรมัน | จำนวนหมู่บ้าน | จำนวนครัวเรือน | จำนวนประชากร |
| --- | --- | --- | --- | --- | --- | --- |
| 1. | เมืองปาน |  | Mueang Pan | 9 | 1,730 | 5,534 |
| 2. | บ้านขอ |  | Ban Kho | 13 | 2,363 | 8,100 |
| 3. | ทุ่งกว๋าว |  | Thung Kwao | 14 | 2,675 | 9,050 |
| 4. | แจ้ซ้อน |  | Chae Son | 12 | 2,434 | 7,288 |
| 5. | หัวเมือง |  | Hua Mueang | 8 | 1,179 | 4,072 |
การแบ่งเขตการปกครอง > การปกครองส่วนท้องถิ่น

ท้องที่อำเภอเมืองปานประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลเมืองปาน ครอบคลุมพื้นที่ตำบลเมืองปานทั้งตำบล
องค์การบริหารส่วนตำบลบ้านขอ ครอบคลุมพื้นที่ตำบลบ้านขอทั้งตำบล
องค์การบริหารส่วนตำบลทุ่งกว๋าว ครอบคลุมพื้นที่ตำบลทุ่งกว๋าวทั้งตำบล
องค์การบริหารส่วนตำบลแจ้ซ้อน ครอบคลุมพื้นที่ตำบลแจ้ซ้อนทั้งตำบล
องค์การบริหารส่วนตำบลหัวเมือง ครอบคลุมพื้นที่ตำบลหัวเมืองทั้งตำบล
เจ้าราชบุตร (แก้วเมืองพวน ณ ลำปาง)

| เจ้าราชบุตร |
| --- | --- |
เจ้าแก้วเมืองพวน ณ ลำปาง

ผู้รั้งเจ้าผู้ครองนครลำปาง
ดำรงพระยศ: 5 ตุลาคม พ.ศ. 2465 — 1 มีนาคม พ.ศ. 2468
รัชสมัย: พระบาทสมเด็จพระมงกุฎเกล้าเจ้าอยู่หัว
ก่อนหน้า: เจ้าบุญวาทย์วงษ์มานิต
ถัดไป: สยามยกเลิกประเพณีตั้งเจ้าผู้ครองประเทศราช
ผู้สืบสกุลเจ้าผู้ครองนครลำปาง
ระยะเวลา: 5 ตุลาคม พ.ศ. 2465 — 1 มีนาคม พ.ศ. 2468
ก่อนหน้า: เจ้าบุญวาทย์วงษ์มานิต
ถัดไป: เจ้าราชวงศ์

ประสูติ: 15/16 มิถุนายน พ.ศ. 2418
พิราลัย: 1 มีนาคม พ.ศ. 2468 (50 ปี)
ชายา: เจ้าศรีนวล ณ ลำปาง
พระบุตร: เจ้าสร้อยแก้ว ณ ลำปาง เจ้าวงเกษม ณ ลำปาง เจ้าฟองสมุท ณ ลำปาง เจ้ามงคล ณ ลำปาง เจ้าบุญศรี ณ ลำปาง เจ้าศรีโสม ณ ลำปาง
ราชวงศ์: ทิพย์จักร
ราชสกุล: ณ ลำปาง
เจ้าบิดา: เจ้าราชบุตร (รองคำ ณ ลำปาง)
ศาสนา: เถรวาท
รองหัวหมื่น เจ้าราชบุตร (แก้วเมืองพวน ณ ลำปาง) (ไทยถิ่นเหนือ: ) เป็นผู้รั้งตำแหน่งเจ้าผู้ครองนครลำปาง จนถึงแก่กรรมในปี พ.ศ. 2468 ซึ่งหลังจากยุคสมัยเจ้าราชบุตรแล้ว ก็ไม่ปรากฏว่าทางรัฐบาลสยามได้แต่งตั้งเจ้าผู้ครองนครลำปางองค์ใหม่แต่อย่างใด
พระประวัติ

เจ้าแก้วเมืองพวน เกิดเมื่อวันพุธ ขึ้น 12 ค่ำ เดือน 7 (ตรงกับวันที่ 15/16 มิถุนายน พ.ศ. 2418) เป็นโอรสของเจ้าราชบุตร (รองคำ ณ ลำปาง) ซึ่งเป็นโอรสของเจ้าอูบแก้วและเจ้าราชบุตร (มหาเทพ ณ ลำปาง) เจ้าอูบแก้วเป็นพระธิดาของพระยาชมภู (เจ้าน้อยจิตวงศ์) พระยาชมภูเป็นโอรสของพระยาเพชรเม็ง (เจ้าน้อยจิตตะ) เจ้าฟ้าเชียงราย กับเจ้าสมนา
วันที่ 24 ธันวาคม พ.ศ. 2463 ได้เลื่อนบรรดาศักดิ์เป็น เจ้าราชบุตร จังหวัดลำปาง
เจ้าแก้วเมืองพวนอภิเษกกับเจ้าศรีนวล ณ ลำปาง ราชธิดาในเจ้าบุญวาทย์วงษ์มานิต มีโอรส-ธิดา 6 คน ได้แก่
เจ้าสร้อยแก้ว ณ ลำปาง
เจ้าวงเกษม ณ ลำปาง
เจ้าฟองสมุท ณ ลำปาง
เจ้ามงคล ณ ลำปาง
เจ้าบุญศรี สุคำวัง (ณ ลำปาง) (1 มิถุนายน 2458 - 5 เมษายน 2553)
เจ้าศรีโสม ณ ลำปาง
เจ้าราชบุตร (แก้วเมืองพวน ณ ลำปาง) ป่วยเป็นวัณโรคภายใน ถึงแก่กรรมวันที่ 1 มีนาคม พ.ศ. 2468
การรั้งนครลำปาง

เจ้าราชบุตร (แก้วเมืองพวน ณ ลำปาง) ได้รับแต่งตั้งให้รั้งนครลำปาง (หมายถึงการรักษาการในตำแหน่งเจ้าหลวง) โดยการสนับสนุนของเจ้าศรีนวล ณ ลำปาง ราชธิดาในเจ้าบุญวาทย์วงษ์มานิต กับราชเทวี เนื่องจากเจ้าบุญวาทย์วงษ์มานิตไม่มีราชโอรสกับราชเทวี มีเพียงโอรสกับเทวีองค์อื่น ๆ ซึ่งโดยหลักการแล้วการแต่งตั้งเจ้าผู้ครองนคร สมควรจะแต่งตั้งจากเจ้าขันห้าใบ ที่ดำรงฐานันดรชั้นสูงกว่า กล่าวคือ สมควรจะแต่งตั้งเจ้าราชวงศ์ (แก้วปราบเมรุ ณ ลำปาง) ซึ่งดำรงฐานันดรเป็น "เจ้าราชวงศ์"
หากข้าเจ้าถือกำเนิดมาเป๋นจาย ศักดิ์และสิทธิ์ทุกอย่างจะตกเป็นของข้าเจ้าโดยชอบธรรมและข้าเจ้าขอใช้สิทธิ์การเป็นบุตรีเพียงคนเดียวในป้อเจ้าบุญวาทย์ฯ หื้อเจ้าราชบุตรแก้วเมืองพรวนผู้เป็นสามี เป็นผู้สืบทอดอำนาจจากป้อเจ้าแทน
ซึ่งแปลได้ดังนี้ "หากข้าพเจ้า (ข้าเจ้า) ถือกำเนิดมาเป็นชาย ศักดิ์และสิทธิ์ทุกอย่างจะตกเป็นของข้าพเจ้าโดยชอบธรรมและข้าพเจ้าขอใช้สิทธิ์การเป็นบุตรี (บุตรีแปลว่า เพศหญิง,ลูกเพศหญิง) เพียงคนเดียวในพ่อเจ้าบุญวาทย์ฯ ให้เจ้าราชบุตรแก้วเมืองพรวนผู้เป็นสามี เป็นผู้สืบทอดอำนาจจากพ่อข้าพเจ้าแทน"
เจ้าราชบุตร (แก้วเมืองพรวน ณ ลำปาง) แม้จะได้รับแต่งตั้งให้รั้งตำแหน่งเจ้าผู้ครองนครลำปาง และเป็นผู้รับผิดชอบมรดกของเจ้าบุญวาทย์วงษ์มานิต แต่ไม่สามารถจัดการเรื่องหนี้สินได้ เจ้าราชบุตรได้พยายามขอยืมเงินรัฐบาลไปประมูลซื้อคุ้มหลวงคืน และยังร้องขอให้รัฐบาลสยามรับซื้อคุ้มหลวงเอง แต่ในความตอนหนึ่งที่พระศรสุรราช (เปลื้อง ศาสตระรุจิ) กราบทูลอภิรัฐมนตรี เมื่อวันที่ 30 มกราคม พ.ศ. 2468 ว่าเจ้าราชบุตร ในฐานผู้จัดการมรดกจำนวนประมาณ 11 แสนบาทเศษ ได้ใช้สอยหมดเปลืองไปในทางสุรุ่ยสุร่าย คงเหลือไม่เกินกว่าร้อยละ 30 และสมเด็จพระเจ้าบรมวงศ์เธอ กรมพระยาดำรงราชานุภาพ ได้มีหนังสือกราบทูลสมเด็จพระเจ้าพี่ยาเธอ เจ้าฟ้ายุคลทิฆัมพร กรมหลวงลพบุรีราเมศวร์ กล่าวถึงเจ้าราชบุตร และเจ้าศรีนวล ว่าถึงกับสิ้นเนื้อประดาตัว มีแต่หนี้สินรุงรัง เป็นอันสิ้นหวังที่จะใช้เงินมรดกปลงศพเจ้าบุญวาทย์วงศ์มานิตได้
เครื่องราชอิสริยาภรณ์

พ.ศ. 2442 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
การ์ตูนเน็ตเวิร์คเอเชียตะวันออกเฉียงใต้

นี่เป็นเพียงข้อมูลของช่องการ์ตูนเน็ตเวิร์คเอเชียตะวันออกเฉียงใต้ สำหรับข้อมูลศูนย์กลางดูที่ การ์ตูนเน็ตเวิร์ค
| --- | --- |

ประเทศ:  ฮ่องกง
พื้นที่แพร่ภาพ:  ฮ่องกง   มาเก๊า   ไทย   อินโดนีเซีย   มาเลเซีย   สิงคโปร์   เวียดนาม   กัมพูชา   ศรีลังกา   มัลดีฟส์   ฟิจิ
แบบรายการ
ระบบภาพ: 480i (SDTV) 1080i (HDTV)
ความเป็นเจ้าของ
เจ้าของ: ระบบแพร่สัญญาณเทอร์เนอร์ (ในเครือของวอร์เนอร์มีเดีย)
ช่องรอง: บูมเมอแรง ทูนามิ
ประวัติ
เริ่มออกอากาศ: 8 มิถุนายน พ.ศ. 2537
ลิงก์
เว็บไซต์: www.cartoonnetworkasia.com
ออกอากาศ

เคเบิลทีวี
Cable TV Hong Kong ฮ่องกง: ช่อง 16
TVB Pay Vision ฮ่องกง: ช่อง 24
Macau Cable TV: ช่อง 60
StarHub TV สิงคโปร์: ช่อง 35
First Media อินโดนีเซีย: ช่อง 127
ทีวีดาวเทียม
HKC Sat ฮ่องกง: ช่อง 16
Astro TV มาเลเซีย: ช่อง 616
Astro Nusantara อินโดนีเซีย: ช่อง 13
Indovision อินโดนีเซีย: ช่อง 32
TelkomVision อินโดนีเซีย: ช่อง 201
Aora TV อินโดนีเซีย: ช่อง 34
SkyLife เกาหลีใต้: ช่อง 659
ทรู วิชั่นส์ ไทย: ช่อง 449 (HD)
เอไอเอส ไทย: ช่อง 402 (FHD)
3 บีบี ไทย: ช่อง 301 (FHD)
 
การ์ตูนเน็ตเวิร์คเอเชียตะวันออกเฉียงใต้ (อังกฤษ: Cartoon Network Southeast Asia) เป็นช่องสถานีโทรทัศน์ ที่ออกฉายในประเทศไทย จีน เกาหลีใต้ ฮ่องกง เวียดนาม อินโดนีเซีย มาเลเซีย สิงคโปร์ และมัลดีฟส์ โดยมีต้นแบบมาจากการ์ตูนเน็ตเวิร์คของสหรัฐอเมริกา ภายใต้การบริหารของเทอร์เนอร์เน็ตเวิร์กเทเลวิชัน บริษัทในเครือของไทม์ วอร์เนอร์ (อังกฤษ: Turner Broadcasting System) ซึ่งมีสำนักงานศูนย์อยู่ที่ฮ่องกง เริ่มต้นออกอากาศเมื่อ 8 มิถุนายน พ.ศ. 2537 โดยมีพื้นที่ครอบคลุมฮ่องกง, มาเก๊า, เอเชียตะวันออกเฉียงใต้ (ยกเว้นฟิลิปปินส์) และเกาหลีใต้
การออกอากาศในประเทศไทย

การ์ตูนเน็ตเวิร์ค เริ่มออกอากาศในประเทศไทยเมื่อวันที่ 8 มิถุนายน พ.ศ.  2537 โดย บริษัท สยาม บรอดแคสติ้ง จำกัด หรือไทยสกาย ซึ่งตอนนั้นการ์ตูนเน็ตเวิร์คยังแบ่งเวลาออกอากาศด้วยโดยชื่อ TNT & Cartoon Network รายการการ์ตูน(กลางวัน) และภาพยนตร์คลาสสิก(กลางคืน) ภายหลังตั้งแต่วันที่ 1 กรกฎาคม พ.ศ. 2544 ช่องการ์ตูนเน็ตเวิร์คได้ออกอากาศ 24 ชั่วโมงโดยยกเลิกภาพยนตร์คลาสสิกช่วงกลางคืน ในปลายปี พ.ศ. 2540 นั้น บริษัท ทรูวิชั่นส์ จำกัด (มหาชน) เดิมชื่อ บริษัท ยูไนเต็ด บรอดคาสติง คอร์ปอเรชัน จำกัด (ยูบีซี) ได้นำลิขสิทธิมาแพร่ภาพต่อจากไทยสกายที่ปิดตัวลง และได้จัดทำเป็นเวอร์ชันภาษาไทย ออกอากาศทางทรูวิชั่นส์ช่อง 449 (ในระบบ HD) และช่อง 453 (ในระบบ SD) รับชมได้ในทรูวิชั่นส์ โกลด์ เอชดี แพ็คเกจ,แพลทินัม เอชดี แพ็คเกจ,ซูเปอร์ แฟมิลี่ เอชดี,สมาร์ท แฟมิลี่ เอชดี และในวันที่ 5 สิงหาคม พ.ศ. 2563 จะออกอากาศช่อง Cartoon Network Asia ผ่านทาง จีเอ็มเอ็ม แซท
รายชื่อการ์ตูนแบ่งตามค่ายและได้ออกอากาศไปแล้ว > ค่ายการ์ตูนเน็ตเวิร์ค สตูดิโอ (อังกฤษ: Cartoon Network Studios)

เบ็นเท็น - (อังกฤษ: Ben 10 )
เบ็นเท็น 2016
เบ็นเท็น: พลังเอเลี่ยน - (อังกฤษ: Ben 10 Alien Force)
เบ็นเท็น: อัลติเมทเอเลี่ยน - (อังกฤษ: Ben10 Ultimate alien)
เบ็นเท็น: โอมนิเวิร์ส (อังกฤษ: Ben 10: Omniverse)
แคมป์ ลาซโล - (อังกฤษ: Camp Lazlo)
รหัสลับเด็กข้างบ้าน - (อังกฤษ: Codename Kids Next Door)
แอดแวนเจอร์ ไทม์ - (อังกฤษ: Adventure Time)
โลกสุดอัศจรรย์ของกัมบอล - (อังกฤษ: The Amazing World of Gumball)
เรกูล่า โชว์ - (อังกฤษ: Regular Show)
สตีเว่น ยูนิเวิร์ส - (อังกฤษ: Steven Universe)
หมาน้อยผู้กล้าหาญ - (อังกฤษ: Courage The Cowardly Dog)
แคลเร็นซ์ - (อังกฤษ: Clarence)
คุณลุง แกรนด์ปา - (อังกฤษ: Uncle Grandpa)
*ห้องทดลองของเด็กซเตอร์ - (อังกฤษ: Dexter'S Laboratory)
*เอ็ด เอ็ดด กับเอ็ดดี้ - (อังกฤษ: Ed, Edd N Eddy)
ฟอสเตอร์ โฮม..บ้านของผองเพื่อนในจินตนาการ - (อังกฤษ: Foster'S Home For Imaginary Friends)
กริมและอีวิล - (อังกฤษ: Grim & Evil )
การผจญภัยของบิลลี่และแมนดี้ - (อังกฤษ: The Grim Adventures Of Billy And Mandy)
อีวิล คอน คาร์เน่ - (อังกฤษ: Evil Con Carne)
คู่หูของผมเป็นลิงครับ - (อังกฤษ: My Gym Partner'S A Monkey)
*เดอะเพาว์เวอร์พัฟพเกิลส์ - (อังกฤษ: The Powerpuff Girls )
เดอะเพาว์เวอร์พัฟพเกิลส์ 2016
ชาวเดอร์ - (อังกฤษ: Chowder)
การผจญภัยสุดระห่ำของแฟลปแจ็ค -  (อังกฤษ: The Marvelous Misadventures of Flapjack)
*ทรานส์ฟอร์มเมอร์สอะนิเมเต็ด - (อังกฤษ: Transformer Animated)
เร็กซ์ พลังจักรกลมหาประลัย - (อังกฤษ: generator rex)
*สตาร์ วอร์ส: สงครามมนุษย์โคลน (ซีรีส์โทรทัศน์ พ.ศ. 2546) - (อังกฤษ: Star Wars: Clone Wars)
การผจญภัยของจูนิเปอร์ ลี-(อังกฤษ: The Life and Times of Juniper Lee)
ซามูไรแจ็ค-(อังกฤษ: samurai jack)
ซิม ไบโอนิค ไททั่นส์ - (อังกฤษ: Sym-Bionic Titans)
Mighty Magiswords
*Class of 3000
Squirrel Boy
*Johnny Bravo
sushi pack
*ง้องแง้งกับเงอะงะ-(อังกฤษ: Cow and Chicken)
*ข้าคือวีเซิล - (อังกฤษ: I Am Weasel)
แกะน้อยในเมืองใหญ่-(อังกฤษ: Sheep In The Big City)
*Hi Hi Puffy AmiYumi
โรบอทโจนส์ - (อังกฤษ: Whatever Happened to... Robot Jones?)
(*) เดิมเป็นการ์ตูนของค่ายอื่น โดยค่ายการ์ตูนเน็ตเวิร์ค สตูดิโอ รับช่วงมาทำต่อ
รายชื่อการ์ตูนแบ่งตามค่ายและได้ออกอากาศไปแล้ว > ค่ายวอร์เนอร์ บราเทอร์ แอนิเมชัน (อังกฤษ: Warner Bros. Animation)

แบ็ทแมน/เดอะ แบทแมน - (อังกฤษ: The Batman)
เหล่าซุปเปอร์ฮีโร่ ผู้พิทักษ์โลก - (อังกฤษ: Legion Of Super Heroes)
เดอะ โรด รันเนอร์ โชว์ - (อังกฤษ: The Road Runner Show)
เส้าหลิน สุดยอดพลังแห่งเพลงมวย - (อังกฤษ: Xiaolin Showdown)
แช็คกี้และสคู้ปปี้ดู รู้หรือยัง? - (อังกฤษ: Shaggy & Scooby-Doo Get A Clue)
ลูนี่ตูนส์ บ้าหลุดโลก - (อังกฤษ: Loonatics Unleashed)
จอนนี่เทส - (อังกฤษ: Johnny Test)
ทีนไททันส์ - (อังกฤษ: Teen Titans)
ทีน ไททั่นส์ ตะลุยแดนมหัศจรรย์ - (อังกฤษ: Teen Titans Go)
เปิดตำนานสองคู่แสบทอมกับเจอรรี่ - (อังกฤษ: Tom and Jerry Tales)
เดอะ ทอม แอนด์ เจอรรี่ โชว์ -  (อังกฤษ: The Tom & Jerry Show)
เดอะ ลูนีทูนส์ โชว์ - (อังกฤษ: The Looney Tunes Show)
ทีน ไททั่นส์ ปัญหาใหญ่ในโตเกียว - (อังกฤษ: Teen Titans)
แบทแมน: ผู้กล้าและผู้ท้าทาย - (อังกฤษ: Batman: The Brave and the Bold)
เบบี้ ลูนนี่ย์ ตูนส์ (อังกฤษ: Baby Looney Tunes)
คริโต้ ยอดสุนัข (อังกฤษ: Krypto the Superdog)
สกูบี้-ดู! กับบริษัทป่วนผีไม่จำกัด (อังกฤษ: Scooby-Doo! Mystery Incorporated)
Batman: The Animated Series
ทันเดอร์แคท 2011 (อังกฤษ: Thundercats (2011 TV series))
Duck Dodgers
Superman: The Animated Series
Green Lantern: The Animated Series
Justice League
Justice League Unlimited
Young Justice
Young Justice Invasion
Beware the Batman
Be Cool, Scooby-Doo!
Looney Tunes
Merrie Melodies
ToonHeads
มีอะไรไหม่สคูบี่-ดู (อังกฤษ: what's new scooby-doo)